**V KRÁĽOVSTVE ČÍSEL**

Ročníkový projekt pre 1. ročník

ŠkVP A

|  |  |  |  |  |
| --- | --- | --- | --- | --- |
| **Deň** | **Názov aktivity** | **Popis aktivity** | **Prierezové témy** | **Počet hodín** |
| **Pondelok** | **PEXESO** | Žiakov rozdelíme na 2 skupiny. Každá skupina dostane rozstrihané obrázky - pexesá s geometrickými útvarmi. Skupina, ktorá prvá zloží obrázok, víťazí. | OSR – viesť žiakov k spolupráci v kolektíve, pestovať a uplatňovať spôsobilosť pre sociálny život a medziľudské vzťahy. | 1 |
| **Utorok** | **UHÁDNI, ČO CHÝBA** | Pod obrus na stole učiteľ schová farebné papierové kocky s číslami od 1 do 10. Pred  začiatkom hry kocky spoločne ukladajú učiteľ aj žiaci. Jeden žiak, ktorý dobrovoľne ide vyberať kocky spod obrusu, bude mať oči zaviazané šatkou a premiestni ich do tašky tak, aby ich žiaci nevideli. Potom vizuálne zistí, aké čísla chýbajú a vymenuje chýbajúce čísla. Z každej skupiny súťaží jeden zástupca. Po každom súťažiacom sa kocky vrátia späť pod obrus. Víťazom je tá skupina, ktorá uhádne najviac chýbajúcich čísiel. Zároveň rozlišujú aj farby chýbajúcich kociek. | ENV – chápať potrebu ochrany životného prostredia na celom svete – presadzovať triedenie odpadu a zamerať sa na možnosti recyklovania a neznehodnocovania prírodného bohatstva Zeme. | 1 |
| **Streda** | **SKRÝVAČKA S ČÍSLAMI** | Učiteľ si pripraví kartičky s číslami od 1 do 10, ktoré schová na prestávkovom dvore. Žiaci  rozdelení do 3 skupín na povel učiteľky idú hľadať spomínané kartičky. Keď žiak nájde  kartičku, donesie ju a prečíta číslo. Ak prečíta a správne zaradí číslo do číselného radu, môže si z pripravenej škatule vytiahnuť obal od kinder vajíčka, v ktorom bude schovaný príklad s odmenou . Ak bude riešenie správne, odmena je jeho. | DOV – uplatňovať zásady bezpečného správania sa v cestnej premávke, pripravovať deti na samostatný pohyb v cestnej premávke. | 1 |
| **Štvrtok** | **MATEMATICKÁ OLYMPIÁDA** | Žiaci si preveria svoje vedomosti a pohotovosť pomocou jednoduchých úloh. Žiaci pracujú v skupinách. Opäť bude vyhodnotená najaktívnejšia a najrýchlejšia skupina žiakov. | MDV – formovať schopnosť detí veku primerane, posudzovať mediálne šírené posolstvá, pozitívne formujúce ich osobnostný a profesijný rast. | 1 |
| **Piatok** | **GEOMETRICKÝ VLÁČIK** | Tvorba učebnej pomôcky „Geometrický vláčik“.  Žiaci dostanú farebné výkresy a vystrihujú geometrické tvary rôznych farieb, z ktorých zhotovia vagón a na neho prilepia číslo 1 – 10. Vystrihnú kolesá a rušeň. Každý žiak robí sám za seba. Pritom si zopakujú farby a geometrické tvary. Nakoniec dokončené práce zavesia na pripravenú nástenku, ktorá bude slúžiť ako učebná pomôcka. | DOV – uplatňovať vedomosti, zručnosti a návyky zamerané na bezpečné správanie, mať na zreteli aspekt budúcich vodičov  TBZ – poznať svoje schopnosti, prezentovať sám seba ale aj prácu v skupine. V záverečnej fáze vytvoriť produkt. | 1 |